**ELŐTERJESZTÉS**

**A Gazdasági és Városstratégiai Bizottság 2018. február 12-i ülésére**

**Javaslat a Szombathely, Petőfi Sándor utca 9. szám alatti 13-as személygépkocsi-tároló bérleti szerződésének meghosszabbítására**

A Szombathely, Petőfi Sándor utca 9. szám alatti 13-as személygépkocsi-tároló bérlőjévé Hegedűs László, szombathelyi lakos került kijelölésre 2018. április 30. napjáig.

A bérlő a bérleti szerződés meghosszabbítása érdekében fordult Önkormányzatunkhoz. A SZOVA Zrt. szakértője által, 2018 januárjában készült értékbecslés szerint a bérleti díjat 4.488,- Ft/hónap + áfa, azaz 5.700,- Ft/hónap összegben állapította meg.

A Helyiségrendelet 5. § (2) bekezdése alapján a helyiségbérleti jog a bérlő kérelmére – ha a helyiségre a korábbi tevékenység saját jogon való folytatása miatt van szüksége – meghosszabbítható. A rendelet 5. § (4) bekezdése alapján a (2) bekezdésben meghatározott esetben a helyiségbérleti jogot, amennyiben a döntés mérlegelésen alapul a bizottság javaslatára a polgármester hosszabbítja meg.

Kérem a Tisztelt Bizottságot, hogy az előterjesztést megtárgyalni, és a határozati javaslatot elfogadni szíveskedjenek.

Szombathely, 2018. február 8.

**/: Dr. Puskás Tivadar :/**

**Határozati javaslat**

**…./2018. (II. 12.) GVB. számú határozat**

A Gazdasági és Városstratégiai Bizottság - a helyiségbérlet szabályairól szóló 17/2006. (V. 25.) önkormányzati rendeletének 5. § (4) bekezdése alapján – javasolja, hogy a Szombathely, Petőfi Sándor utca 9. szám alatti 13-as személygépkocsi-tárolóra vonatkozó bérleti szerződés 2028. április 30. napjáig kerüljön meghosszabbításra Hegedűs László, szombathelyi lakos részére az alábbi feltételekkel:

* a bérleti díj 4.488,- Ft/hónap + áfa, azaz 5.700,- Ft/hónap,
* a bérleti díj késedelmes teljesítése esetén a bérlő a Ptk. rendelkezései szerint megállapított késedelmi kamatot köteles megfizetni,
* a helyiséget a bérlő – az abban folytatni kívánt tevékenység gyakorlásához szükséges módon – a saját költségén köteles kialakítani, felszerelni és berendezni,
* a bérlő a helyiség használatát másnak nem engedheti át,
* a bérlő a bérlet megszűnésekor a helyiséget köteles tisztán, kiürítve, átadáskori állapotban és felszereltséggel visszaadni, és ráfordításainak, illetve azok időarányos részének megtérítésére nem tarthat igényt.

**Felelős:** Lendvai Ferenc, a Gazdasági és Városstratégiai Bizottság elnöke

(végrehajtásért: Dr. Németh Gábor, a SZOVA Zrt. vezérigazgatója

Lakézi Gábor, a Városüzemeltetési Osztály vezetője)

**Határidő:** azonnal